
ČASOPIS ZA HRVATSKU PORODICU 
U ZAGREBU 15. VELJAČE 1939. 


Mrtvi Kormilar 

Pijo XI. f IO. veljače 1939. 

Spjevao A. Kokić 

Zašto ste , o mornari , odložiti vesla , 
spustili žalosno glave ? 

Valovi igraju lađom , vjetar uam kosu mrsi . 

vam je ukrao radost pogleda , 
pjesmu iz mlada srca . . .? 

7 a vas je Kormilar Stari još uvijek u vašoj sredini; 
u sjaju zimskoga sunca staracko mu bljedilo bliješti 
i nije bolan izraz njegova lica. 


Slušate li možda, o mornari, pjesmu dalekih zvonika, 
koji ko zvuci Davidovih psalma javljaju nešto bolno 
da milijuni ljudi svih naroda, zemalja 
padaju na koljena. . . Ta se pjesma pretvara u plac 
Bol je postala ko more ..., a more ko suza Vječnosti . . 


OTAC PAPA PIJO XI. DAO JE HRVATSKOM KNJIŽEVNOM 
DRUŠTVU SV. JERONIMA OVU VLASTORUČNO PISANU 
DIPLOMU K 60. GODIŠNJICI GODINE 1929. 


. . . Braćo . . . čujte ...! Ta staračka ruka, blijeda i meka. 
koja je blagosiljala . . . hrabrila slabe . . . 
ta ruka je .. . hladna . . .! 

Oči . . . oči . . koje su ljubavlju gorjele 
za one najmanje ... i najbolnije . . ., 
sada su bez sjaja . . . 


Ili ste ugledali duboku crninu, kojom je zavita 
jedna mala zemlja — Hrvatska — duž obale plave ? 
O, tamo barjaci tuge tako često lepršaju kućama, 
nova je bol došla svojim dobrim znancima 
i našla otvorena vrata na srcima patnika . . . 


Spustimo se, o mornari, na koljena; 

nek vjetar mrsi našu kosu i leprša crnim barjacima! 

Sklopimo pobožno ruke . . . 

usta nek šapću molitve tihe 

za Sijedog Kormilara Petrove Lađe, 

koji je .. . mrtav . . .! 


Dignite glave, o mladi mornari . . .! 

Idem sam vašem Kormilaru, da ga iz snatrenja trgnem. 
O znam. On je dobar. Očinski blagi Starac. 

Ka njegov pogled zaigrat će vesla i pjesma će glasna 
poletjet nad morem beskrajnim. 


I Slika dolje: PAPA PIJO XI. PREGLEDAVA SVOJU ŠVICARSKU 
GARDU 


Slika dolje: PAPA PIJO XI. NA PRIJESTOLJU OPKOLJEN SVOJOM 
PRATNJOM PRIGODOM JEDNE SVEČANOSTI 




Papa Pijo XI. u svečanim časovima 




AHILE RATTI, KASNIJI PAPA PIJO XI., 
polazi kao varšavski nuncij u audijenciju Pilsudskomu*) 


PAPA PIJO XI. PROGLAŠUJE N VOC3 SVECA 


Iza pape Leona XIII., koji je smatran naj- 
umnijim čovjekom svojega doba i ostavio 
sebi neuništivi spomenik u ljubavi prema za-, 
puštenom radništvu i enciklikom »Rerum no-' 
varum«, iza pape Benedikta XV., koji je za 
vrijeme svjetskoga rata toliko radio oko mi- ( ' 
ra, da su mu sami Turci podigli spomenik u 
Carigradu, papa Pijo XI. osvojio je toliko 
simpatije cijelog svijeta, te se mirne duše mo- 
že reći, da je njegova smrt 10. o. mj. žaljena 
od svega kulturnog ljudstva. Dosta je pogle- 
dati, što o njemu piše cijela svjetska štam- 
pa, pa i ona, koja katolicizmu inače nije sklo- 
na. Glavari sviju država svijeta izrazili su 
svoje saučešče. 

Kad bi prešli preko njegovih velikih zaslu- 
ga za umirenje i boljitak čovječanstva, iz 
samih njegovih posljednjih riječi bilo bi nam 
jasno, zašto toga krhkog starca žali svijet: u 
zadjem času je podigao ruku na blagoslov i 
izustio 

»M i r, mir, o Isuse...« 

Blagopokojni Sveti Otac Papa rodio se 31. 
svibnja 1857. kao četvrto dijete vrlo čestitih 



PAPA PIIO XI. SLUŽI SV. MISU U BAZILICI SV. PETRA 

roditelja Franje Rattija i Terezije Galli u 
mjestu Desio kraj grada Monze. Kršten je 
na ime Ahil. Roditelji mu nisu bili bogati, ali 
niti siromašni. Bili su uzorna kršćanskog 
života. Otac je radio u mjesnoj svilari. Ri- 
jetki su onda išli -u više škole, a mali Ahil, 
prozvan već onda mladim mudracem, prošao 

Slika lijevo: 

PAPA PIJO XI. RAZGLEDAVA SVJETSKU IZLOŽBU 
KATOLIČKE ŠTAMPE U VATIKANU 
Do njega je lijevo grof de la Torre, glavni urednik „L’Osser- 
vatore Romano", a u franjevačkoj odjeći Agostino Gemelli, 
rektor katoličkog sveučilišta u Milanu, kojega je Pijo XK 
osobito cijenio 

PAPA P 1 J 0 XI. RAZGLEDAVA 
VATIKANSKU KNJIŽNICU 

je sve škole kao vanredan đak 
i postigao tri doktorata. 

Bio je profesor, zatim doktor 
i prefekt velike Ambrozijanske 
knjižnice u Milanu i Vatikanske 


knjižnice u Rimu i napisao mno- 
go radova. Već od g. 1893. po- 
vjeravane su mu razne diplomat- 
ske službe, a g. 1918. poslan je 
za diplomatskog zastupnika u 
Poljsku, gdje je 30. III. 1919. 
priznao poljsku republiku i po- 
stao prvi poljski nuncij. G. 1921. 


imenovan je za kardinala, a 22. 
siječnja 1922. naslijedio je na 
prijestolju Beneđikta XV. 

Od tada počinje njegova dje- 
latnost kao glavara Crkve, gdje 
je uz ostale izdao enciklike: 
»M ir Kristov u Kraljev- 
stvu Kristovu« (1922.), o 


PAPA PIJO XI. U PAPINSKOM ORNATU* 



PAPA PIJO XI. OTVARA SVJETSKU IZLOŽBU KATOLIČKE ŠTAMPE U VATIKANU7i2r3VlBNJA 1936. 

HRVATSKI SVEĆENIK IVAN BUČIĆ ČITA PAPI SVOJU RASPRAVU 
0 PAPI INOCENTU III. I SRBIMA 



PAPA U ARK1VU VATIKANSKOG 
DRŽAVNOG TAJNIŠTVA 



odgoju mladeži, o kršćanskom 
braku (»C asti Conubi i«), o 
socijalnom pitanju (»Q u a d r a- 
gesimo ann o«), o komuni- 


zmu, o misijama i o sjedinjenju 
Crkava. Razvio je golemu or- 
ganizatornu sposobnost u Crkvi 
oko misija, Katoličke Akcije, na 


Slika lijevo : 

AUDIJENCIJA VRHOVNOG VIJEĆA 
DRUŠTVA ZA ŠIRENJE VJERE KOD PAPE 
PIJA XI. 

Nazočan i nadbiskup Dr Josip Ujčić 

sjedinjenju kršćanskog Istoka 
te osnovao Papinsku Akademiju 
znanosti i umjetnosti. Veliko je 
njegovo djelo Lateranski pakt, 
kojim je g. 1929. obnovljena 
Papinska država. 

Briga za spas svijeta potakla 
ga je na njegov rad za mir u 
svijetu, radi čega je osobito bio 
štovan od diplamata Chamber- 
laina, Halifaxa, masona Herriota, 
predsjednika Roosevelta i dr., a 
jedan istaknuti socijalista je 
nedavno predlagao, da se pod 
njegovim predsjedanjem održi 
svjetski kongres za mir. 

Neka je Velikom Piju XI. svi- 
jetao spomen u svakoj kršćan- 
skoj duši, a osobito među nama 
Hrvatima, koje je očinski volio! 

K. M. 


Anketa „Obitelji" 

KADA SAM NAJSRETNIJA 
Br. 5. 

Da postanem učiteljica? Kako? Ni izda- 
leka pomišljati na to. Tako je bilo u djetinj- 
stvu i za vrijeme prvog školovanja. Prošla 
sam ipak i učiteljsku školu i preživjela 
vrijeme čekanja za mjesto. Mogla bi o to- 
me mnogo pisati. To je bila za mene prava 
škola života. 

Danas sam ipak Učiteljica. Ne dugo, tek 
4 godine. No i u ove 4 godine upoznala sam 
mnogo, o čemu mi ranije niko nije govo- 
rio. — Ima časova kada mislim, da je moje 
zvanje najteže. Mnoge brige izvan škole , 
kojih se od dana do dana nakuplja sve vi- 


še, skraćuju mi najljepše radosti. Te rado- 
sti proživljavam među djecom. Toliko is- 
krene radosti sigurno ne bih u drugom 
kojem zvanju doživjela. Iskreni i dobri po- 
gledi djece! Svako dijete ima nešto novo 
da mi pripovijeda. Slušam njihova priča- 
nja o doživljajima preko dana. Slušam i slu- 
šam. I meni je bilo tako! Ta u rodnom mje- 
stu službujem. Dozna j em za nesređeni obi- 
teljski život, u kakvom sam i sama odra- 
sla. Obiteljski uzgoj je manjkav. Zato je 
s nekojom djecom mnogo poteškoća. Ali 
kada mi uspije steći potpuno povjerenje 
djece, ja sam najsretnija. Onda nam je li- 
jepo. Razumijem djecu, a ona mene. 

I. M I a d e n i ć, učiteljica 

jzvorni roman „Obitelji 


VJEČNA ZARUČNICA 

NAPISALA JAGODA TRUHELKA (Nastavak) 


Ukrcao se najposlije na sanduk između 
kreveta, i tu sjedne uza sav protest Lulićke, koja 
ga je silom htjela da posadi za stol nasred sobe 
kao na počasno mjesto. Tu on odmah izvadi lu- 
lu i stane je zapaljivati ne gledajući ni u koga, 
pa ni u Maricu, koja je odmah prestala pjevati, 
ustala i naklonivši se nekako neobično i svečano 
— i kićeno spram njega svojim ptičjim glas- 
kom odzdravila sa: »Amen navik, dragi Andrija, 
jesi li ti jednom opet k nama došao?« Onda je 
opet sjela i prihvatila se ponovo igle. U Luličke 
bio je naime strog red; djevojka morala svoj 
posao da radi došao tko mu drago u kuću; po- 
sao iglom znači pare i zaradu, zarada množi mi- 
raz, a dvorbu gosti preuzimala je ona sama, jer 
njeno pranje može ona i po noći posvršavati, 
ona je jaka i čvrsta, a noću Marica mora spa- 
vati, jer je slaba i nježna, ali zato mora svaki 
čas po danu iskoristiti. 

Na glas Maričin Andrijin se pogled ipak ča- 
som digao spram nje, no brzo ga opet i odvrati, 
jer što je vidio, bilo mu je tako strano i neobič- 
no, da je sav zbunjen okrenuo lice Lulićki uto- 
nuvši u vrtlogu njena govora, koji se razbuja- 
vao sve jače, a da on gotovo ništa nije ni ra- 
zumio, kako ona s mnogo kićenih besjeda 
predstavlja njega »draga i dobra stara prijate- 
lja njihove kuće, najuglednijeg majstora u va- 
roši i jaka gazdu sa vlastitim gruntom«. Onda 
pokaže rukom na neznanca, koji se odmah di- 
gao, po vojnički se uspravio i pažljivo slušajući 
domaćičine riječi ukočio se, otvoreno i smjelo 
pogledavši u Andriju. Ovaj je međutim pogledi- 
ma uporno pratio plavičaste i smrdljive gvaljice 
dima iz svoje lule, pijuckao te amo te vamo po 
crnoj zemlji poda i ne izbirući, da ne bi pogodio 
u šarene prostirke, kojima je soba bila pokrive- 
na, pa slušao i ne slušao Lulićkino pričanje o 
novome znancu i »prijatelju«: 

»Došao tako iznenada pred tri nedjelje dana, 
a baš u nezgodan čas, jer je Marica opet imala 
svoju bolest u glavi pa ležala u krevetu, ali sre- 
ćom bila sam upravo presvukla jastuke u čiste 
vezene svlakove, a Maricu fino opremila i poče- 
šljala, kosu joj uplela i spustila s obje strane — 
neka sirotici malo odlane od teških bolova. I 
tada im je donio^gospodin Mirko prve glase o 
Ivi, da mu je sada dobro, da ima lijepo namje- 
štenje pa hoće momak da se ženi. No i vrijeme 
mu je već, nabećario se dosta. Pa će mu gospodin 
Mirko ponijeti, kad se bude vratio kući u Sisak, 
krsni list i što već treba za vjenčanje, a bit će 
mu čak i kum ili djever? I mlada mu je iz fine 
kuće s mnogo miraza (o tome, čini se, gospodin 
Mirko nije sve baš na dlaku tako pričao, ali 
neka . . .) jelte, gospodin Mirko?« — prekine se 
sama u riječi, no ne sačekavši odgovor odmah 


nastavi bez preduhe, kako je gospodin Mirko 
ovamo doputovao na vlastitoj lađi, to jest na 
lađi gospodina oca, koji je bogat trgovac, veliki 
trgovac, kako se već kaže — trguje u žito: 
Gospodin je Mirko došao, da u Slavoniji po- 
kupuje žita po selima, koliko samo može, i da 
napuni tri dereglije žitarice, moj Andrija — tri 
dereglije! I gospodin je Mirko proputovao već 
mnoge zemlje i daleke gradove, bio čak u Ita- 
liji, zemlji prokletoj, da je Bog ubije, što je 
tamo moj pokojni ostavio u ratu dva prsta i či- 
tavo zdravlje. Ali neka, gospodin Mirko kaže, 
da je to lijepa zemlja, ljepša od naše puste Sla- 
vonije. Eh, kome je Bog dao i sreća! Nego jesi V 
čuo, dragi Andrija, priča gospodin Mirko, kako 
se u toj zemlji ipak zna i za našu varoš. Dođe ti 



KALEŽ, KOJI SU HRVATI POKLONILI SV. OCU PAPI PIJU XI. 
KOD VELIKOGA HRVATSKOG HODOČAŠĆA G. 1925., KOJOM 
JE PRILIKOM SV. OTAC IZ TOGA KALEŽA ČITAO SV- MISU U 
SPOMEN lOOO-GODIŠNJICE KRUNJENJA PRVOGA HRVATSKOG 
KRALJA TOMISLAVA. 

Kalež je umjetničko djelo I. Kerdića 

tako jednoga dana u jedan grad, kako li ste već 
rekli — čisto zvonilo po naški — Milovan, Mi- 
lan, je T tako, gospodine Mirko? — No dakle, 
i pomisli, dragi Andrija, gospodin Mirko dođe iz 
čista mira pred jedan dućan, kad tamo piše nad 
vratima — * kako ste samo rekli, gospodine Mir- 
ko?« ponovo se obrati Lulićka strancu narav- 
navši šamiju na glavi, koja joj se bila od revna 
pričanja ponešto pomakla. 

Mladić učtivo odgovori, da tamo piše na ta- 
lijanski »gvanti da Esek«, na što Lulićka brzo 
opet prihvati i nastavi: 

»Da baš tako piše, a to znači po naški ruka- 
vice iz Osijeka i one se tamo prodavaju. Što ti 
na to kažeš, dragi Andrija? Nije V to baš čudno? 
Tako se daleko zna za naše rukavice i ljudi ih 
tamo kupuju i nose i znaju, da su ih sašile naše 
podravske djevojke. I gospodin Mirko odmah 
kupio i sebi jedan par i nosio možebiti upravo 
one onakve, što ih je sašila Marica! A1 šta re- 
koh, taman Maričine. I nije li i to čudnovato, što 
se gospodin, čim je došao u novu varoš, odmah 
namjerio k nama u Podravinu, da vidi ruke, 
koje su sašile njegove rukavice. 1 još je rekao, 
da su te ruke sitne i dražesne kao u kakove prin- 
ceze — upravo tako ste rekli, je 1’ te, gospo- 
dine Mirko? I da nijeste mislili, da je Ivina se- 
stra tako lijepa i fina gospođica, prava ljepo- 
tica . . .« 

Andrija je sve dovle neprestano pušeći gle- 
dao uvis, slušao i ne slušao, tek posljednje reče- 
nice došle su mu jasnije do svijesti i odjednom 
prisilile, da skrene pogled spram Marice. I prvi 
put, otkad je odrasla, on je staru drugu svoju 
naročito stao da promatra, a sasvim bez svoje 
volje — i što je vidio, od toga umalo da mu 
nijesu klecnula koljena. Zar je to ona Marica, 
koju je on posljednji put vidio prije tri četiri 
nedjelje? Mirnu, blagu i hladnu kao sliku na 
stijeni? Nikada je ovakvu još ne ugleda. Koliko 
ga već osupnulo nenadano pjevanje kod njego- 
va dolaska, još ga više smelo sada njeno lice i 
čitavo držanje. Nekako kao narasla uspravna, 
ispružena, reko bi čovjek, upravo izazovno, da 
tu nije bilo i nježnosti kao od želje, da se kao 
bršljan prisloni, privije o jaču i čvršću potporu. 
Lijevom se rukom hvatala za zubalo šivaljke, de- 
snu sa iglom među prstićima ispružila uvis, a iz 
preplanula lica izlazio takav sjaj, kao da je u 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenjkog ljekovitoga kupališta 
Slatina Radenci 
(kod Maribora) 


njezinoj glavi probuktio vatromet. Čitavo lice 
bilo je preobraženo i tuđe. Na svilenoj bjelini 
obraza rascvala se rumen zrelih bresaka, a ne- 
obično ispupčene usnice kao dvije zrele jagode 
slatko se mičući propuštale između dva reda sitna 
bisera tihe glasove, koji su se redali u sjetnu pje- 
smu, prepunu bolnoradosne čežnje, kao da i nije 
bilo nikoga u sobi osim nje, a majke i nije čula, 
što govori. Oči su joj gledale, — a jesu 1’ ikada 
u ikoga tako gledale, kako su sada u toga ne- 
znanca? 

Pa i te oči! Kao da ih je prvi put primijetio. To 
su oči one, o kojima je svijet govorio, da su 
neobične, čak i sablažnjivo čudne, jer mjesto da 
su uz crnu kosu, kako je običaj i kako se pri- 
stoji od starine, crne kao trešnje, one se plave, 
nekad i zelene, pa sinje kao voda Drava i izme- 
đu gustih i dugačkih trepavica prelijevaju se ta- 
janstveno, no kao da su oči coprnice, Bog da 
prosti . . .! 

Andrija se čisto prestrašio ove bezbožne mi- 
sli i nastojao, da je se što brže otrese i da svrati 
pažnju na Lulićkino pričanje, kako su nekad i 
kraljice prale rublje na rijekama, pa da je to 
plemenit zanat . . . 

»Šta ti na to kažeš, Kumandrija? Kraljice, pa 
prale onda na Dravi ruho i haljine? Eno, gospo- 
din Mirko je rekao, jelte, da ste kazali? A molim 
ja vas, gdje se to zapravo događalo, u kojem 
kraju i kada?« »Eh, bilo je jednom, odavna, 
pred možda i tri četiri hiljade godina,« odgovori 
gospodin Mirko nasmijavši se, da su mu oba 
plava brka vragoljasto zaigrala. 

»Aha, jesi 1’ čuo, dragi Andrija? To je zbilja 
da se pripovijeda. Baš gospodin Mirko puno 
zna, naučio u knjigama i u svijetu. Ali ja sada 
moram napolje, iskipjet će mi ruho iz kotla. 
Već čujem, kako ključa voda. Oprostite, odmah 
ću se vratiti . . .« 

Ostalo ovo troje samo i među njima zavladala 
šutnja. Šutnja, kao iza kratkoga žestokog 
pljuska. Andrija je čeprkao po luli, a kad je 
ponovo digao glavu i pogledao u ono dvoje, 
pogledao htio, ne htio, sav se iznova uzbuni na 
ono, što je vidio. Vidio je onoga stranca dote- 
penca bogtepita otkuda, kako se sav žario u li- 
cu, bećarski je smijuljio i lakomim očima besra- 
mno buljio tuđoj djevojci u obraze. No još to 
nije bio Andrija pravo ni primijetio, pa ni goli 
vrat, što se bez stida isturio iz široke bijele ogr- 
lice, kadli dogodi se još nešto, da je Andriji či- 
sto pamet stala. Taj bećar bećarski bekrija, man- 
gup usudio se svojom kosmatom rukom čak da 
hvata djevojku za prstiće, hvata ih lakomo, ona 
doduše vješto izmiče, kuša dalje da šije, ali jed- 
nako potiho pjevulji — Bog je ubio! — pogle- 
dajući ispod trepavica kao očarana u toga stran- 
ca, kao da nikoga i nema kraj njih . . . 

Kad je to Andrija sve vidio i naposljetku ra- 
zumio, u njemu zavitla takva bura, da ga ni hip 
više nije držalo na njegovu mjestu. Skoči, kao 
da ga je ujela guja, udari šakom po drvu kre- 
veta, da je zatutnjelo kao top i bez pozdrava 
zahvatio velikim koracima put vrata pa napolje. 

(Nastavit će se.) 

Novela „Obitelji" 


Herodijađina prijetnja 


Posljednji zraci sunca na zapadu sijevali su 
nad pustinjom Judejskom. Pozlatili su vrhove 
divljih smokava i u boju topaza pretvorili kao 
kristal čiste valove jordanske. Pod smokvama i 
na obali skupljeno mnoštvo svijeta razilazilo 
se u sporim valovima. Uzvijani pijesak zastre puk 
finim oblakom praha i vreva je letjela daleko u 
pusti kraj kao struja vode. 

Bilo ih je kao lista i trave. Oni, koji su činili 
pokoru ili samo došli gledati, vjerni i radoznali, 
koji su htjeli vidjeti i čuti novoga proroka. Do- 
. šao je puk iz Dekapola. Deset gradova i ribari 

iza Jordana, betanijski trgovci, poreznici i cari- 
nici, jeruzalemski gizdelini i šareno obučeni svi- 
rači, pjevači i trubači. 

Riječi čovjeka iz pustinje potresle su njihova 
srca kao glas lava i šibale su nad njihovim gla- 
vama kao pucanje biča. Žene su plačući padale 
na zemlju. Trgovci su se izuvali i bosi gazili u 
vodu, da ih krsti. Pjevači pobacaše svirale i 
harfe; a jeruzalemski svećenici i leviti, koje je 
visoko vijeće poslalo bilo, da ga čuju i motre, 
tjeskobno su ga promatrali. 

Sad su se razišli kući utješeni ili sumnjajući, 
s nadom ili nepovjerenjem. Samo postiđeni fa- 
rizeji i hrpa crnih saduceja prolazila je među 
njima tiho, šuteći, kao lakokrile sove. - 

Na brijegu svijetle vode u večernjem sutonu 
stajao je sam čovjek iz pustinje. Kosa i brada 
kao crna vuna poigravala mu je na vjetru; u 
blijedom, mršavom licu žarile su mu se oči kao 
karbunkuli. Odjeća njegova od grube devine 
dlake bila je stegnuta remenom oko pasa. Na 
zelenom listu na kamenu bio je položen sat div- 
ljega meda i nekoliko skakavaca. 

Iz kržljavoga grmlja na obali čuje se šušta- 
nje. Žena izađe između granja. Još je govorila 
nekomu za sobom i njeni nalozi zvonili su tvrdo 
kao udarci čekića. Približi se samcu čovjeku. 

»Što te vodi ovamo?« upita je čovjek i po- 
gleda ženu, koja se bila umotala u koprene. 

Žena odgovori: »Tražim tebe, kojega puk pri- 
znaje za Mesiju i kojega mnogi od svećenika 
smatraju za Iliju; ali ja znam, da si ti Ivan, sin 
Zaharije svećenika.« 

»Ne poznaješ me,« progovori čovjek, »jer 
inače bi znala, da sam samo glas, koji iz mraka 
poziva u svjetlost, da sam prst, koji pokazuje put 
istini. Ja sam preteča onoga, koji dolazi k vama 
kao ljubav, dobrota i milosrđe.« 

Žena je čas mučala, onda iznova dobaci: 

»Odakle znaš, da je on Mesija?« 

Čovjek pustinjski podiže ramena i klikne: 

»Jer je pisano i prorečeno! I ja vidim, da je 
već ostavio Nazaret i Galileju i da je na putu 
k nama. Ćutim ga u srcu i teško onomu, tko ga 
ne spozna i teško onomu, koga srce raskajano, 
s poniznošću i pobožno ne vuče k njemu!« 

Žena zaklima glavom: »Dolazi između niskih 
i ubogih, pa što nam on može donijeti?« 


napisao M. A. Rabenesko 

»Slijepa ženo, što lutaš u tami! On dolazi odo- 
zgo i donosi bogatstvo nepropadljivo!« 

Žena meko odgovori: »O, ni zemaljsko blago 
nije za preziranje. Ja sam bogata i ako hoćeš, 
darovat ću te tolikim zlatom, koliko ga zaželiš.« 

»Što bi mi to bilo?« odgovori čovjek. »Bogat 
je samo onaj, kojega je srce puno ljubažljivo- 
sti i dobrote. Ženo, zaista ti kažem, da je srce 
bogatoga tvrđe od kamena. Razdaj svoje zlato 
prosjacima i onima, koji stradaju, i bit ćeš bo- 
gatija nego sada.« 

»To ne ću učiniti. I onako ima prosjaka više 
nego zlatnika. No pogledaj, tko su tvoji sljed- 
benici? Niski i prosjaci. Moje riječi ravnaju sud- 
binom ljudi i na jednu moju zapovijed bacaju 
se u prah najmoćniji. Titram se s krunjenim gla- 
vama kao djeca, što se igraju s piljcima. Moć- 
nija sam nego itko, ali ako hoćeš, ponizit ću se 
pred tobom.« 

»Ti si trun prašine, robinja svojih strasti! Iz- 
baci iz srca oholost i želju vlasti i pokloni se 
pred onim, koji ima doći, jer on će uzdići poni- 
zne, a ohole će poniziti.« 

Žena pristupi korak bliže i laskavo reče: 

»Tako govoriš, jer me ne poznaš. Gledaj!« 

Skine s glave i pleća koprenu. Visoka žena 
stajala je pred čovjekom pustinje. Otvoreno- 
crveni plašt, koji je dopirao do gleža, bio je 
po prsima stegnut zlatnim pašom. Fini misirski 
vez bijelio joj se na plećima i na vratu bijelu 
kao snijeg blistali su biseri kao smrznute suze. 
U crnoj kosi vatreni sardis natjecao se u sjaju 
s njenim očima i na crvenim unicama zaigrao je 
pobjednički smiješak. Oko njene oprave lepršao 
je miris narda. U jednoj ruci držala je crvene 
ruže, a drugu je pružila čovjeku iz pustinje go- 
voreći slatkim glasom: 

»Ostavi onoga, kojega čekaš, i slijedi mene.« 

Glas čovjeka pustinje zazvoni kao trublja: 
»Prokleta si, jer si mogla čuti, ali si začepila 
uši, mogla si vidjeti, ali si zatvorila oči. Odlazi, 
jer si podlija od roba i siromašnija od prosjaka!« 

Žena se zavije u koprene i uspravi se oholo, a 
onda zgrči šake i prijeteći vikne: 

»A ti slijedi svojega kralja, kojega će trnjem 
okruniti i trstika bit će mu kraljevsko žezlo. A 
za ovo, što si mi rekao, platit ćeš. Zapamti me: 
ja sam Herodijada.« 

Okrenu se i pohiti u grmlje, gdje ju je na či- 
stini čekalo nekoliko robova oko kočije od eba- 
novine. Za čas na obali zaškripi pijesak pod no- 
gama brzih konja. 

Čovjek iz pustinje legne u pijesak i oslonivši 
glavu o kamen zagleda se prema Galileji. 

Prema mjesečini ugleda čovjeka u bijeloj ha- 
ljini, smeđe kose, oči duboke kao more i sjajne 
kao sunce. Na glavi je imao vijenac od trnja. Iz 
bodljika sjalo svijetlo, a iz trstike procvao ljiljan. 

Ivan Krstitelj skoči na noge i tresući se ra- 
sklopi ruke: »Gospodine moj!« vikne glasno. 

Oblak zastupi mjesec i nježna prikaza iščezne. 

PORTRET MOJE ŽENE (sadra). 

uzmimo, na slikama muke Isusove, gdje rimsk 
nika zemlje, u kojoj je dotični umjetnik živio 
istočnim vojnicima istočne, obično muslimansl 
na primjer, da treće izdanje Marulićeve Juditi 
strani i u tekstu sliku, koja prikazuje boj kr^ 
što ta slika ne prikazuje vojsku židovsku i bab 
da je pjesnikova tendencija bila alegorijski naai 
roda hrvatskog s premoćnim nevjernicima TUr 
nepoznatog slikara. Tako na primjer tvrdi B. V 
hrvatske književnosti. (Izdanje Matice Dalmatin 
u Zagrebu 1913.) 

No ovo domišljanje o značenju toga drvorez, 
slikari rado slikaju istočne narode, bone iz vre 
koje su im se svidjele ili koje su im bile pozr 
vao Veronese (Paolo Caligari Veronese, to jes 
snije mletačke škole, suvremenik našega. Spli 
rog Zavjeta, gdje su vojnici obučeni i oboružan 

Sličnih i još zabavnijih anahronizama ili ne 
veći slikari,' ima velik broj. Spomenut ćemc 

Španjolska posjeduje jednu sliku, na kojoj 
Isaka. Nesretni otac sprema se da izvrši volju 
noga sina ustrijeliti iz pištolje. To platno našli 
Rodriguez de Silva y Velasquez (1599 1660.). 

Lijevo : Kraljević Miroslav : 

Desno: SJEĆANJE (bronca) . 

Sva tri djela s izložbe „Pola vijeka hrvatske umjetnosti 14 , koja je o 

u Zagrebu 


Anahronizmi i nedosljednosti u slikarstvu 


ha pisao Antun Šimčik 

Slikarska umjetnost u zapadnoj Evropi u ranom srednjem vijeku bila ^ 
je u najtješnjoj vezi i pod živim utjecajem umjetnosti bližeg Istoka, ah 
se od toga naskoro oslobodila. Dok je' istočna Crkva stezala umjetničku 
slobodu, određujući u pojedinosti, kako se imaju slikati pojedini sveci, 
ostavljala je zapadna Crkva svojim umjetnicima široku slobodu da slijede 
svoje nadahnuće. Radi toga marljivo proučavanje stare klasičke književ- 
nosti, koje je jednako intenzivno zaokupljalo obrazovane duhove u isto- 
čnom rimskom carstvu, nije urodilo u književnosti i umjetnosti naroda 
istočne Evrope onako sjajnih plodova kao na Zapadu. Zapadni slikari, u 
prvom redu talijanski, počeli su i u slikanju svetih predmeta proučavati 
i nasljedovati prirodu i stvarni život, dok su njihovi suvremenici, umjet- 
nici bizantskoga kulturnog područja zapeli u šablonama i maniri, bojeći 
se prestupiti tradicijom posvećenih ograda. 

Odatle dolazi, da bizantska crkvena umjetnost XIV. i kasnijih stoljeća 
još uvijek prikazuje, na primjer, Svetoga Jurja ili Dimitrija u vojničkoj 
nošnji Justinijanovih vremena, dok te i druge vojnike zapadni slikari odi- 
jevaju najprije u odore svoga doba, a kasnije, kad je studij antike napre- 
dovao, u historijski vjerne odjeće IV. stoljeća po Isusu, prema otkrive- 
nim spomenicima, koji su se sačuvali ili došli iznova na danje svijetlo. U 
jednom dakle i u drugom slučaju zapadna umjetnost vodi veliku brigu za 
realni izraz ne samo u živim modelima, nego i u nuzgrednim atributima 
svojih likova. 

U tom pogledu modernim slikarima olakšan je posao, jer se mogu slu- 
žiti nebrojenim djelima iz kulturne povijesti, bogato ilustrovanim, i broj- 
nim umjetničkim zbirkama, koje su danas lako pristupačne. Ovakvih po- 
magala slikari u staro vrijeme nijesu imali, pa su često počinjali vrlo za- 
bavne anakronizme. Takvih nedosljednosti nalazimo gotovo redovito, 



U Toledu prikazao je jedan slikar tri maga s istoka, koji su došli da 
se poklone djetetu Isusu. Dvojica od tih istočnjaka su bijela, jedan crn, 
kao što se obično slikaju. Pošto kleče pred Isusom, to su se njihove noge 
nekako pomiješale, pa je tome Moru slikar dao tri crne noge, dok se 
njegovi drugovi moradoše zadovoljiti s tri bijele. Pogrešku su opazili, 
kad je već slika bila obješena u crkvi. 

U zbirci slika u Houghton-Hallu nalazi se također Klanjanje svetih Tri- 
ju Kralja, koje je slikao Pieter Breugel (Brueghel), iz Brueghela kod 
Brede (god. 1525. do 1569.) u Bruxellesu, jedan od najvećih pejzažista 
XVI. stoljeća. Etiopski kralj u velikoj dolami, čizmama i ostrugama pri- 
nosi malomu Isusu zlatan model lađe, koja je opremljena sa svom tehni- 
kom slikareva doba. Takva historijska nemogućnost su i crno ulaštene 
čizme u Matija Gupca (mjesto žutih ili crvenih) na poznatoj slici Otona 
Ivekovića. 

U jednoj crkvi u Bruggeu vidi se slika, koja predstavlja vjenčanje Svete 
Katarine Sijenske. Vjenčava je s djetićem Isusom sveti Dominik, zaštitnik 
te crkve. Ruku Isusovu i svetičinu sklapa Djevica Marija, a kralj David 
svira uz to na harfu. To doduše nije pravi anakronizam, jer je slika sim- 
bolična. 

Neki slikar, koji je naslikao čudesni ribolov po proročanstvu Svetoga 
Antonija od Padove, naslikao je na rubu vode rakove, koji su crveni. Kad 
su mu prigovorili, on se izvukao rekavši: »Treba znati, da je to slika, koja 
predstavlja čudo.« 

Najzabavniji možda ovakav slučaj spominje jedan stariji hrvatski pisac, 
da je vidio negdje u Austriji sliku raspetoga Isusa. Uz križ su prislonjene 
ljestve, po kojima se penje kapucin s raspelom u ruci i tješi Isusa, »da 
bi ne zdvojil«. 

Ovi slikarski anahronizmi jednaki su anahronizmima književničkim, od 
kojih nam pada na um jedan iz Šenoine »Kletve«, dakle romana iz hrvat- 
ske povijesti XIV. stoljeća, gdje na jednom mjestu seljaci voze kroz Za- 
greb puna kola kukuruza, ravnih sto godina prije nego je Kristofor Ko- 
lumbo zajedrio preko Ocena u Novi Svijet. 


Kip od Ivana Mirkovića 

u legionari obično nose opremu voj- 
Ili pak dotični umjetnik daje svim 
ke nošnje svoga vremena. Poznato je 
iz godine 1522. nosi na naslovnoj 
iiiskih i turskih konjika. Prema tome, 
onsku, zaključuju književni historici, 
eiti borbu maloga kršćanskoga na- 
cima i da je to našlo izraz u toj slici 
odnik (Drechsler) u svojoj Povijesti 
ske, str. 112. Izdala Matica Hrvatska 

a nema dubljeg temelja, jer zapadni 
imena prije Isusa u onim nošnjama, 
late. Tako je na primjer slavni Pa- 
st iz Verone, 1525 — 1588.), glava ka- 
ćanina, naslikao jedan prizor iz Sta- 
i kao tadanji švicarski pješaci, 
smotrenosti, koje su počinili i naj- 
> nekoliko primjera, 
je prikazano, kako Abraham žrtvuje 
Božju na taj način, što će svoga jedi- 
cao je nitko drugi nego Don Diego 


AUTOPORTRET S LULOM (ulje) 
Kip od Dujma Penića 
/orena do konca o. mj. u Domu likovne umjetnosti 





Roman »Obitelji 


CRNI DVORAC 


FRANCUSKI NAPISALA M. DE 

»Oh, koja sreća, mamice! Ja sam tako žalo- 
stan zbog tvoje bolesti, zar ne, opet ćemo na- 
staviti naše zajedničke šetnje.« 

»Da, i mislim: doskora. Međutim potrči dolje, 
Bertina te sigurno očekuje. Jesi li dobro obučen? 
Vani je mnogo snijega. Pazi, da se ne prehla- 
diš.« 

Zakopča mu kaputić, uvjeri se, da li ima u 
džepu vunene rukavice, i pratila ga je zabrinu- 
tim pogledom sve do vrata. Zatim misleći na 
svoje obožavano dijete padne u slatki drije- 
mež. Kad je otvorila oči, bio je suton. Začudi 
se, da ju nije probudio povratak Gislana. No mo- 
žda je Bertina znajući, da njezina gospođa spa- 
va, preporučila mališu, da ne pravi buku i da 
koraca na prstima. Pozvoni i pojavi se jedna 
druga sobarica. 

»Zašto nije došla Bertina?« 

»Gospođo, jer . . . dogodila joj se . . . ne- 
sreća . . .« 

Mlada se žena uspravi i sjedne na krevet. 

»Šta se dogodilo? . . . Gdje je moj sin?« 

»Baš gospodinu Gislanu . . . evo . . .« 

»No žurite se i govorite!« poviče puna tjesko- 
be gospođa Vaulan. 

»Kazat ću vam, gospođo . . . Bertina se vratila 
kao luda urlajući da je dječak pao u jamu Se- 
dam Rupa. Sva je služinčad poletjela, a s njima 
i gospođa barunica . . .« 

Gospođa Vaulan nije htjela drugo ni da čuje: 
skoči s kreveta, navuče neku kućnu haljinu i po- 
leti van, a da nije ni pazila na jaku studen one 
zimske noći, niti na obilati snijeg, u koji su joj 
zapadale noge zaštićene samo laganim papu- 
čama. 

Ta jama Sedam Rupa bila je iskopana na za- 
padnoj strani vrta, koji je bio neobrađen, pa 
su ga zato dječaci voljeli. Skoro dva stoljeća 
bila je zanemarena, a pučko ju je praznovjerje 
smatralo kao obitavalište duha jednog vojvode 
od Saillesa, kojega su tu našli zaklanog. Obi- 
čno ni jedan službenik iz dvorca ne bi se bio 
usudio proći ovuda poslije sunčanog zalaza. No 
te večeri svi su bili tamo pod vodstvom gospođe 
Hottem, koja je bila kao obično mirna i odlu- 
čna. Da se dođe do vrlo dubokog dna jame, tre- 
balo bi vrlo mnogo vremena, zato je barunica 
naredila, da spuste unutra po konopcu jednog 
od najspretnijih i naj razboritijih slugu. On je 
baš bio započeo da se spušta, kad uto dođe go- 
spođa Vaulan. Ona klekne na rub ponora i s 
rastvorenim očima od tjeskobe slijedila je si- 
lazak tog čovjeka u dubinu ponora, gdje je le- 
žao Gislan. Proteklo je nekoliko časova, koji 
su se svima činili stoljeća: konop je drhtao, a 
svijetlo svjetiljke sjalo je u tami. Napokon se 
pojavi sluga sa svojim dragocjenim teretom. 

»Je li živ, Leone?« 


LLY - PREVODI ZLATA L. P. 

(Nastavak) 

»Ne znam, ali mislim, da jest.« 

Spasitelj je došao do ruba ponora. 

Razne snažne ruke pružiše se da mu pomognu 
te su iza mnogog napinjanja uspjeli da ga po- 
dignu iz ponora. Gospođa Vaulan se baci na 
onesviješteno dijete, ali jauk straha i začuđen ja 
izađe iz njezinih ustiju i nađe odjeka u svima 
prisutnima. Rubac sa zgrušanom krvi zamatao 
je dječakovo čelo. 

»Gislano moj! Bože!« Jecala je sirotna maj- 
ka. »Brzo, Antune, potrčite po liječnika.« 

I njezine drhtave ruke pipale su dječakove 
udove u bojazni da će ih naći polomljene. Ali 
toga nije bilo, dječak je imao onu ranu na gla- 
vi: srce je još kucalo. 

»A ovaj rubac? . . . Jeste li mu ga vi stavili, 
Leone?« zapita uznemireno gospođa Van Hot- 
tem. 

»Ne, gospođo barunice. Dječaka sam našao na 
hrpi pijeska, koji mora da je ublažio njegov 
pad. Uzeo sam ga i donio gore. A ipak je ču- 
dnovato: ovaj rubac zaista nije mogao doći 
ovdje sam od sebe! Po dječaku je bilo razastrt 
i jedan mekani pokrivač, koji sam dolje osta- 
vio.« 

»Pokrivač?« prekine ga Bertina. »Pa nema 
nikoga u ovoj tako opasnoj jami! A zašto, ako 
se netko brinuo za mladog gospodina, zašto 
ga je zatim ostavio tamo samog i ranjenog?« 

»Pustimo to, time ćemo se kasnije baviti,« reče 
hladno barunica. »Sada treba žuriti kući.« 

Gospođa se Vaulan već bila zaputila stiskajući 
na grudima svoje dragocjeno blago. U stražar- 
nici ih je čekao vojvoda sav blijed od tjeskobe. 
Tek što je vidio žalosnu povorku, upita drhta- 
vim glasom: 

»Je li on ... je li živ . .?« 

»Jest, jest, ali je ranjen.« 

Antonijeta se požuri u svoje odaje, a starac 
je išao za njom, uza sve svoje reumatične boli. 
Pošto je dječaka postavila na njegov krevetić, 
nastojala je da mu povrati svijest. Napokon joj 
i to uspije i opazi, kako se otvaraju njegove oči 
s još nestalnim pogledom. 

»Gislano, ljubavi moja!« 

Pod majčinskim milovanjem dječak počne da 
se razabire pa prošapće: 

»Mamice . . . striče . . .« 

Zatim se nasmiješi vojvodi, koji je polagao 
dršćuću ruku na drago lice, zamazano pijeskom 
i krvlju. 

Iza malo vremena dođe liječnik. On razveže 
tajanstven povoj i ustanovi vrlo duboku ranu. 

»Da velik gubitak krvi nije bio zaustavljen 
na vrijeme ovim rupcem, dječak bi bio gotov,« 
reče. 

Taj komad platna bio je kroz mnogo vremena 
predmet svih razgovora među služinčadi. A či- 


nilo se, da je zadavao mnogo brige i gospođi 
Van Hottem, uza svu njezinu običnu bezosjet- 
nost. Po njezinoj naredbi dva su se sluge spu- 
stili u jamu te je pregledali. Oni su izjavili, da 
se dolje ne nalazi ni najmanji trag ljudskih ko- 
raka. A što se tiče pokrivača, koji je Leon vidio, 
bio je iščezao. 

Gislanovo ozdravljenje je vrlo naglo napre- 
dovalo. Dječak, koji je u prvim danima bio po- 
nešto utučen, sada je počeo da brblja, pa je i 
vojvoda Rinaldo uza sav napor, s kojim se mo- 
rao penjati uza stepenice, vrlo često dolazio da 
mu pravi društvo. I govorio je, da želi što više 
uživati dječakovu dragu prisutnost, jer su ga 
već tištile mnoge godine i mnoge bolesti, te je 
osjećao, da mu se približuje konac. 

»No kako si mogao, nerazumni dječače, pasti 
u onu prokletu jazbinu?« zapita ga jednom. 

»Htio sam da uberem lijepo cvijeće.« 

»Cvijeće? Onamo? Usred snijega.« 

»Da, tamo su bile lijepe bijele ruže, Božične 
ruže, znadete . . .« 

»Božične ruže? Ti sanjaš, dijete! U našem ih 
kraju i nema.« 

»A ipak, striče, bile su baš ruže, jednake onim 
ružama, kakve smo mi imali u našem vrtu u Va- 
renesu, ali još mnogo ljepše. Vidio sam, kako 
se koče na hrpi snijega, baš na rubu jame. Htio 
sam da ih uberem za majčicu pa sam se ne spo- 
menuvši ništa Bertini, koja je išla malko ispred 
mene, približio ponoru. Osjetio sam, da padam, 
zatim . . . više se ništa ne sjećam.« 

Bertinino pričanje posve je bilo u skladu s 
dječakovim. I ona je vidjela Božične ruže, a ipak 
nitko nije uspio da nađe ni najmanjeg traga od 
njih. Nesreća, u kojoj je Gislano nastradao, nije 
se mogla pripisati nego odronu zemlje. Ali ta 
janstvena osoba, koja se brinula oko dječaka, 
ostala je nerješiva zagonetka uza svo nastoja- 
nje, koje je učinila Akelma, da joj nađe put. 

Užasna navala kostobolje za nekoliko je da- 
na zatvorila vojvodu u njegovu sobu. Sa svoje 
strane gospođa Vaulan, kojoj je svakoga dana 
postajalo sve teže, nije se mogla za njega bri- 
nuti kao što je htjela, jer se morala baviti s 
Gislanom, kojega nije više htjela povjeriti vje- 
trenjastoj Bertini. Morala se zato ograničiti da 
provede samo u društvu svoga sina nekoliko 
sati u bolesnikovoj sobi. Tu je neprestano slu- 
šala, kako se u zvijezde kuje Kornelijina požr- 
tvovnost, njezina prirođena sposobnost da se 
brine za bolesnike i njezine rijetke spretnosti 
kao kućedomaćice. U tom se razdoblju vojvoda 
činio mnogo manje raspoložen prema majci 
svoga nasljednika, pa iako je on još uživao sve 
njegove naklonosti, bilo je očito da gospođa 
Vaulan svakoga dana gubi na terenu. Zar je ne- 
tko, koji ju je pred vojvodom prikazivao u lo- 
šem svijetlu? Ona se nije usudila, da to pomisli, 
ali se bojala, da je tako. 

Jedne večeri, kad se starac pokazac prema 
njoj još hladniji i skoro opor, ona je sa suza- 
ma u očima ušla u svoje odaje i bila je potištena 
od užasne fizičke i moralne umornosti. Ostaviv- 
ši Gislana u jednoj sobi s njegovim vojnicima 



NJEMAČKA SLIKARICA ELIZABETA KLIMER PORTRETIRA 
SV. OCA PAPU PIJA XI. 


od olova, skloni se u svoju sobu da se sabere i 
pomoli. 

Dok se spuštala na klecalo, opazi na obližnjem 
stolu papir, za koji je bila sigurna, da ga nije 
tu ostavila. Pruži ruku, uzme ga i pročita ove 
retke napisane jasnim i čvrstim krasopisom: 

»Pazite na dječaka i nikada ga ne ostavljaj- 
te. Čuvajte se od otrova i vi i on, a nadasve ni- 
kome ne iznosite svoje bojazni.« 

Blijeda od užasa i dršćući od neizvjesnog uz- 
buđenja mlada žena ostane kao okamenjena, s 
očima uprtim u onaj kobni komadić papira. 

Tko je to upozoruje? Nije dakle bio tlapnja 
onaj jezoviti predosjećaj, koji ju je katkad ti- 


štio? ... Ali tko bi mo- 
gao Gislanu željeti ne- 
sreću? 

Odmah joj dođe na 
pamet blijedi lik baru- 
nice Van Hottem, nje- 
zino bijelo bezosjećaj- 
no lice i njezine mirne i 
hladne oči. 

Ne, ne, to je nemogu- 
će! Ona je mogla biti 
ljubomorna na Gislana, 
možda je mogla nasto- 
jati da nju, njezinog 
dječaka prikaže u lošoj 
svjetlosti kod svog oču- 
ha, ali da bude spremna 
na zločin, to pak ne, ne! 

5. SVE TO VEĆA TAJANSTVENOST 
Od tog časa nesretna žena nije više bila ni za 
čas mirna. Od svog se djeteta nije rastavljala, 
nego kad bi ga vojvoda od Saillesa pozvao k 
sebi; tada bi ga pustila da pođe i strepila bi za 
nj, a nije se usudila da ga svaki put prati, jer ju 


je starac već sretao s otvorenom hladnoćom. 
Misao ju je o otrovu gušila, a vrijeme jela bilo 
je za nju pravo mučenje. Jesu li one nevolje, 
koje dotada nikad nije okusila, dolazile možda 
odatle? ... I Gislano je propadao, gubio vese- 
lost i postajao sve bljeđi. (Nastavit će se.) 


Pleteni prsluk bez rukava 


Prsluk bez rukava vrlo je 
praktičan ispod kaputa ili ko- 
stima. Nosimo ga na bluzu ili 
kakvu laganu haljinu, a dobro 
će nam doći sada u studenim 
danima i po kući. 

Potrebno nam je oko 300 gra- 
ma vitičaste vune i dvije igle za 
pletenje od 5 mm. Upotrijebit 
ćemo dvostruku vunu. 

LEĐA. Načinimo 60 očica. 
Pletemo jednu očicu pravo, jed- 
nu očicu krivo, izmjenično kroz 
cijeli red. Tako još dva reda. 
Iznad pravih očica mećemo pra- 
ve, iznad krivih očica krive. U 
četvrtom redu pletemo iznad 
krivih iz prošlog reda prave oči- 
ce, iznad pravih iz prošlog reda 
krive očice. Tako još dva reda, 
Dalje isto tako; svaka tri reda 
mijenjamo uzorak. Sa svake 
strane dodajemo svakih 6 cm po 
1 očicu, sve dok nam radnja ne 
dosegne 25 cm duljine. Sa sva- 
ke strane sada završimo 4 oči- 
ce za izrez ruke. Onda još 2 pu- 


ta po 1 očicu sa svake strane za- 
vršimo. Dalje pletemo ravno. 
Kad nam je radnja 41 cm duga- 
čka, završavamo sa svake stra- 




ZDRAVLJE 

pomoću ljekovitih svojstva bilja 

,,H E,R SAN ČAJA« 

mješavine naročitih ljekovitih biljaka 
po propisu R. V. Pearsona, šefa lije- 
čnika u Bengaliji (Engleska Indija). 
U dugogodišnjoj praksi imao je Dr 
Pearson prilike da utvrdi prednost 
»H E R S A N ČAJA« 


i to sa uspješnim djelovanjem kod oboljenja: za- 
krečavanje arterija, bolesti krvotoka, ženskih bo- 
lesti, bolova kod menstruacije (mijene mjesečnog 
pranja), migrene, reumatizma, bolesti bubrega, 
bolesti jetara, smetnje u želudcu, otrovanja, za- 
tvorenosti, gihta, crijevnih oboljenja, hemoroida 
(šuljeva), obćeg i prenaglog debljanja, kao protiv 
ljutine (žgaravice). 

»Hersan čaj« dobiva se u svakoj ljekarni. 

Besplatni uzorak šalje na zahtjev: 

»RADIOSAN«, ZAGREB, Dukljaninova ulica 1. 

ne za ramenice po 8 očica tri 
puta. Očice, koje nam ostanu, 
završimo u jedamput. 

PREDNJA LIJEVA STRANA. 
Načinimo 40 očica. Pletemo uzo- 
rak, kako je prije opisan. S je- 
dne strane dodajemo svakih 6 
cm po 1 očicu. Kad nam je rad- 
nja 25 cm dugačka, završimo s 
te iste strane 8 očica za izrez 
ruke. I onda završavamo još u 
4 reda u svakom po 1 očicu, a 
dalje pletemo ravno. S druge 
strane, kad smo ispleli 26 cm 
duljine, pletemo dvije očice za- 
jedno na početku reda. Tako 
oduzimamo u svakom 4 redu, 
sve dok nije radnja dugačka 41 
cm. Onda završimo ramenice, po 
8 očica u tri puta. 

PREDNJA DESNA STRANA. 
Tu stranu radimo posve jedna- 
ko kao i lijevu, samo na strani, 
gdje činimo izrez za vrat, mo- 
ramo raditi i rupice za gumbe. 
Prvu načinimo 4 cm od početka, 
druge dvije sa razmakom od 11 
cm. Rupicu radimo ovako: ple- 
temo 2 očice od kraja, 4 očice 
završimo i pletemo dalje. U dru- 
gom redu iznad završenih očica 
dignemo nove 4 očice. 

DŽEPOVI. Džepovi su samo 
prividni i služe samo za ukras 
prsluka. Učinimo 14 očica. Ra- 
dimo po uzorku ravno 4 reda. 
Onda po dvije očice pletemo za- 
jedno na koncu svakog reda. 
Učinimo rupicu za gumb od 2 
očice u visini od 3.5 cm. A onda 
dalje oduzimamo na kraju sva- 
kog reda po 1 očicu, dok nam ne 
ostane samo 1. Tada završimo. 

Kad smo gotovi s pletenjem, 
sašijemo prednje dijelove uz le- 
đa. Džepove prišijemo, kako 
nam pokazuje slika i to ovako: 
na lijevoj strani gore, u visini, 
gdje smo počeli oduzimati za 
izrez ruke, i na desnoj strani do- 
lie, na visini od 12 cm. odozdola. 
Treba nam tri velika gumba za 
zakapčanje i 2 manja za dže- 
pove. Cijeli prsluk možemo po 
rubovima istom vunom opkač- 
kati kratkim stupićima. 

Z. L. P. 




ZA DO 


B R B D O Mi AĆICE 


Dobar tek 

Kelj s rižom. Nekoliko lijepih gla- 
vica kelja očisti, nareži na četvrtine 
i skuhaj u slanoj vodi. Onda ih is- 
plahni u svježoj vodi pa ih stavi u 
mast, pobiberi, posoli i dodaj tomu 
po prilici punu šaku oprane, popa- 
rene riže, pokrij poklopcem i pir- 
jaj dotle, dok riža ne bude mekana. 

Riža s narančama. Očisti i operi 15 
dkg riže, popari je vrelom vodom i 
ocijedi. Uspi je u šerpu, nalij X li- 
tre mlijeka i dodaj malo maslaca te 
šećera, koji si prije naribala na na- 
ranči. Kuhaj, dok riža ne bude me- 
kana, pa je tada ohladi. Zatim naci- 
jedi u tu rižu sok od 2 naranče, pa 
istresi rižu nasred zdjele, lijepo je 
naravnaj visoko, pokrij čvrstim snije- 
gom od 2 bjelanjka, pospi snijeg do- 
bro šećerom i sve prepeći oko 10 
minuta u pečenjari. Prije nego rižu 
nosiš na stol, obloži je unaokolo ili 
kompotom ili pirjanim jabukama. 

Francuski janjeći odresci. Cijeli 
prednji dio janjeta popari, da pobi- 
jeli, i skuhaj u masnoj, slanoj juhi 
s narezanim lukom. Kad meso ome- 
kša, pusti ga da ohladi, a onda od- 
strani kosti i kožicu te ga nareži na 
manje odreske. Juhu, u kojoj se 
meso kuhalo, začini svijetlim zapr- 
škom, nalij u nju bijeloga vina, pa 
ako još nije dosta gusta, zamuti u 
nju i jedan žumanjak, a na koncu 
nacijedi u nju još i sok iz 1 limuna. 
Taj umak pusti da ohladi te u njem 
umoči one janjeće odreske i poslaži 
ih sve na zdjelu, koju si namazala 
uljem. Zdjelu s tim mesom stavi na 
led, pa kad umak na mesu stvrdne, 
umotaj svaki odrezak u jaje i u že- 
mljine mrvice te ih preprži u vreloj 
masti. 

Šaran na kimu. U vrelu mast stavi 
sitno nasjeckanog luka te dodaj malo 
kima i mrvica od kruha pa pirjaj, a 
onda zalij vodom i dobro prokuhaj. 
Zatim procijedi kroz gusto sito u 
šerpu i opet kuhaj. Kad uzavrije, sta- 
vi u to posoljene komade šarana i 
kuhaj. Kad je riba kuhana, izvadi je 
na zdjelu te procijedi na nju sok i 
ponudi je s rižom. S. A. 

Z dravlje 

SASTAV LJUDSKE KRVI 

Odrastao čovjek prosječne veličine 
ima redovito oko 5 litara krvi. Tko u 
porodu, kod presjeka veće žile ili kod 
velikih rana izgubi preko polovice 
svoje krvi, taj je za život redovito iz- 
gubljen. 

Koji su sastavni dijelovi krvi? To 
su krvna sirutka, zatim crvena i bi- 
jela krvna tjelešca te krvne pločice. 
Svi se ti dijelovi jasno vide pod mi- 
kroskopom. U jednom kubičnom mi- 
limetru krvi ima 5 — 5.5 miljuna .crve- 
nih krvnih tjelešca, 5 — 10.000 bijelih 
krvnih tjelešca i 200.000 do 600.000 
krvnih pločica. Broj crvenih krvnih 
tjelešaca nije stalan. Kod žena je taj 
broj nešto manji (oko 4.5 milijuna), a 
kod novorođenčadi je nešto viši od 
prosjeka (oko 6.5 — 7 milijuna). Poslije 
većeg gubitka krvi, kod teške slabo- 


krvnosti, kod dugotrajnih bolesti mo- 
že broj crvenih krvnih tjelešica pa- 
sti na Vs — V\ milijuna, dok kod nekih 
krvnih bolesti može da se digne i na 
12 milijuna. 

Broj crvenih krvnih tjelešaca pove- 
ćava se nakon užitka tvrđih jela, po- 
slije dobrog noćnog počinka, zatim 
kod jakih ljudi uopće, a umanjuje se 
kod žena naročito za vrijeme trudno- 
noće. Dr I. K e č k e š 

Za jačanje živaca dobro je uveče 
ispiti čašicu narančina soka sa žli- 
com meda ili šećera. To je dobro i 
za one stare ljude, koji imaju slab 
san. Na takav je način i nekadanji 
predsjednik češko-slovačke republike 
Masaryk jačao svoje živce pod stare 
dane i doživio 87 godina. 

Kućno gospodarstvo 

Pranje vunenih vezova. Vuneni se 
vezovi najbolje operu na ovaj način: 
Jednoj litri vode dodaj 30 grama 
boraksa, pa to malo razmlači. U tu 
tekućinu zamoči vezivo, ali ga nemoj 
trljati. Za ispiranje upotrebljava se 
hladna voda, kojoj smo primiješali 
malo soli i octa. aZtim se vezivo lako 
ižmiče, osuši među krpama i ugla- 
ča dok je još na pola vlažno. 

Pranje sirovo-svilenih tkanina. U 

toploj se vodi rastope komadići obi- 
čnog sapuna. Kad voda postane mla- 
ka, onda se u njoj opere tkanina uz 
lako trenje i uz laki pritisak. Voda 
se mijenja češće, sve doklegod je za- 
mazana. Sad se tkanina ispere u mla- 
koj, ali čistoj vodi. Voda se mijenja 
sve dotle, dok ne ostane posve čista. 
Zatim se tkanina umota u suhu čistu 
krpu, da se u njoj malo provene. On- 



da se stalno upozorava na »Bayer«-ov 
križ na Aspirin tabletama? 
Da, jer se stalno pojavljuju patvorine, 
sa željom da iskoriste svjetski glas 
Aspirin tableta. 

ASPIRIN 

TABLETE 

da se, dok je još vlažna, izgladi vru- 
ćom gladilicom s krive strane. Mo- 
žemo ju glačati i s prave strane, ali 
moramo prije po tkanini položiti tan- 
ku krpu, te po ovoj potezati vruću 
gladilicu. Još prije pranja treba si- 
rovosvilenu tkaninu staviti na vruću 
paru. 

Kuhinjsko posude od aluminiuma. 

To posuđe nije zdravlju škodljivo. Ta- 
ko stoji štampano u nekom, njema- 
čkom, znanstvenom listu. To je utvr- 
đeno najvišom zdravstvenom obla- 
šću, a oprobano jelom za ljude i za 
životinje, koje je skuhano u tom po- 
sudu. Radi toga se preporuča posu- 
đe od aluminiuma za kuhanje, a na- 
ročito za pečenje raznih jela. Kad 
se to posuđe začadi, onda se zača- 
đeno mjesto natare komadićem pri- 
jesnog krumpira ili kriškom jabuke. 

I. S i t a r i ć 


Kuhinjski kalendar 

Veljača 

Petak 

17 

Objed: Riblja juha. Šaran na ki- 
mu s rižom. Palačinke. 

Večera: Krumpirača (žganci od 
krumpira) s makom. 

Subota 

18 

Objed: Prežgana juha. Mozak s 
jajima i salata od celera i cikle. Na- 
duvak od limuna. 

Večera: Filet od telećih jetara i 
kaša od krumpira. 

Nedjelja 

19 

Objed: Juha od zelenja. Francu- 
ski janjeći odresci i riža s naranča- 
ma. Pokladnice. 

Večera: Punjena jaja obložena 
špinatom. (Cezner-Andrić: Domaćica 
u kuhinji, str. 17.) 

Ponedj. 

20 

Objed: Juha od celera. Jastuči- 
ći sa sirom. 

Večera: Pržolice s rajčicom. 

Utorak 

21 

Objed: Juha od govedine. Gove- 
dina u umaku i riža. 

Večera: ćevapčići s lukom. Po- 
kladnice. 

Srijeda 

22 

Objed: Mliječna juha. Rezanci s 
orasima. 

Večera: Sir s vrhnjem. 

Četvrtak 

23 

Objed: Juha od kupusa. Sarma. 
Drobljenac s kuhanim šljivama. 
Večera: Sarma od objeda. 

Petak 

24 

Objed: Juha od graha. Soanga- 
lija. Jabuke. 

Večera: Kelj s rižom. 

Subota 

25 

Objed: Juha od rajčice sa žlič- 
njacima. Varivo od krumpira s po- 
feznama. 

Večera: Popara. 

Nedjelja 

26 

Objed: Mussolinijeva juha. Sa- 
mljeveni teleći odresci s vrhnjem i 
roščićima od krumpira. (»Domaćica 
u kuhinji« str. 41.) Nadišci. 

Večera: Riža s jabukama. (»Do- 
maćica u kuhinji« str. 63.) 

NOVE KNJIGE 

Čović-Kokić: BUNJEVCI I ŠOKCI, izdanje 
Društva sv. Jeronima, str. 40., cijena 1 Din. — 
Bunjevačko-šokački Hrvati jesu grana hrvatskog 
naroda, o kojoj se nažalost najmanje zna i naj- 
manje vodi brige i računa. Ima nažalost i Hr- 
vata, koji su spremni, da ih se i odreknu. Ta- 
kvu nebrigu naši Bunjevci i Šokci, koji su mo- 
rali izdržati nadljudske borbe, da održe svoje 
hrvatstvo i svoj jezik, osjećaju s velikom boli. 
Odsad više ne smije tako ostati. Mi svi moramo 
veliku ljubav posvetiti baš tom dijelu hrvatsko- 
ga naroda, koji je čuvar naše sjeveroistočne 
granice. Kako oni čine jedinstven povijesni na- 
rodni i zemljopisni sklop s cijelim hrvatskim na- 
rodom, pokazuje ova brošura, koja je došla u 
pravi čas i koja treba da se nađe u svakoj hrvat- 
skoj kući. I stotinu tisuća te brošure da se pro- 
širi, još bi bilo premalo. Rodoljubi, zauzmite se 
za proširenje ove knjižice, za proširenje ljubavi 
hrvatske i na one, koji su te ljubavi najpotreb- 
niji! 

Vinko Nikolić: SVIJETLI PUTOVI, pjesme s 
autorovom slikom od Antuna Žunića, vlastita na- 
klada, Zagreb 1939., str. 96., cijena 20 Din (u 
platnu 35 Din). — Kad je prije 3 godine izašla 
prva knjiga pjesama Vinka Nikolića, napisao 
sam, da je on najbolji pjesnik današnjeg Šibe- 
nika. Ova nova zbirka njegovih pjesama to iz- 
nova potvrđuje. Sve pjesničke ljepote, koje smo 
otkrili u njegovoj prvoj zbirci (»Obitelj« 21. 
travnja 1936.), dolaze u ovoj knjizi još do sna- 
žnijeg izražaja. Neizmjerna je njegova pjesni- 
čka ljubav prema moru, te o njoj često pjeva 
i otkriva nam ga u mnogim opjevanim ljepota- 
ma. A najsnažniji je, kad pjeva o majci. Taj mu 
je dio zbirke najbolji, najosjećajniji. Koliko je 
u ovim stihovima nježnosti, topline: 

Pod tužnom težinom srebrena plašta umorna ze- 
mlja mirisom pospano diše; 
a dječak s očima, ko njegovo more, plavim mi- 
sli na majčicu svoju: 

— Slušaj, mamo draga, slušaj, sijeda grano moja, 
moj živote mili, 

trepavice digni sa tih zaplakanih oči 
i pogledaj na me, 

da u njima ugledam ja lijepu ljubav za me! 
Mamo moja, sijeda grano moja, mog života 
srećo! 

»Proljetna pjesma« str. 40.) 

Isto tako snažni su i stihovi pjesme »Moli- 
tva za majčine oči«: 

O ne daj, da utrnu dva plamena plavkasta, draga, 
što leže pod vedrim čelom, a kruna ga srebre- 
na vjenča, 

ko najljepše cvijeće proljetno jutro, 
dvije varnice tihe, što kao poslije oluje 
gore na svjetioniku .mojih maštanja i čežnja; 


o ne daj, da luči, što izgaraju plamenom svetim 

majčina srca 

gore 

na bijeloj planini mojih strepljenja i nada, 
ne daj, da dogore. 

Tebi, Gospode, što bdiješ nad svakim životom 

zemlje, 
molim se 

žarom očajnika i dobroga sina: 

Ne daj, da ugasnu oči moje drage majke! 

Kad počne da pjeva o svom lipom rodnom 
kraju, onda u drugoj polovici knjige pjesme po- 
čnu da teku u šibeničkom narječju. Kod svake 
se sitnice zaustavlja, svaka mu je u rodnom kra- 
ju draga, svakoj posvećuje malo svojih pjesni- 
sničkih osjećaja i stihova. A sve obavija tako buj- 
nom pjesničkom dikcijom, tako čarobnim pje- 
sničkim figurama, tako neprisiljenom osjećaj- 
nošću. 

Ova knjiga pjesama zaslužuje svu pažnju 
onih, koji su skloni doista lijepim pjesmama. 

Dr J. A. 

Antun Matasović: DAJ, DA DOĐE KRALJEV- 
STVO TVOJE, gluma o bi. Nikoli Taviliću u 1 
činu, za same muške uloge (15 do 20 osoba), iz- 
danje Društva sv. Jeronima u Zagrebu 1939. r 
str. 40., cijena 10 Din. — Kao 17. svezak jero- 
nimske Knjižnice Društvene Pozornice izašla je 
evo gluma o svetom Hrvatu, čiji se kult u po- 
sljednje vrijeme silno širi po svim hrvatskim 
krajevima i za čiju se kanonizaciju vodi velika 
akcija. Ta je gluma dakle vrlo aktuelna. Baš 
ove godine, kada se sprema proslava 50-godi- 
šnjeg jubileja beatifikacije bi. Nikole Tavilića 
(početkom lipnja), trebat će ova gluma da se 
što više izvodi na priredbama, koje će biti upri- 
ličene prigodom tih jubilarnih proslava ovog 
hrvatskog jerusalemskog Blaženika. Matasović 
je tu na književni način prikazao lik bi. Tavilića 
tako dobro, tako snažno, tako vjerno, tako doj- 
mljivo, te će ova gluma doista ostaviti vrlo jak 
dojam, gdjegod se bude izvodila. Prenosimo se 
u Jerusalem, gdje bi. Tavilić pretrpljuje svoje 
mučeništvo, i vidimo kod toga mali dio svete Hr- 
vatske, koja se žrtvuje za Krista. Preporučamo 
ovu glumu svim katoličkim društvima, da je svu- 
da izvedu. Učinit će tim veliko religiozno-kul- 
turno djelo. 

Dr Josip Andrić: NAJLJEPŠI MEĐU OTOCI- 
MA, lutanja po Siciliji, izdala Dobra Štampa u 
SI. Požegi, str. 192. sa 19 priloženih slika, cije- 
na 40 Din. — Ova najbolja putopisna knjiga u 
hrvatskoj katoličkoj književnosti naišla je na 
opće priznanje kritike i čitatelja, pa na nju po- 
novno upozoravamo. Naklada knjige je ograni- 
čena, pa treba s narudžbom da požuri svaki, tko 
ovu vrijednu knjigu, u kojoj su divno prikazane 
ljepote Sicilije i njene veze s Hrvatskom, želi 
da ima. Dobiva se kod nakladnika u Požegi i 
kod autora (Zagreb, Trenkova 1.) 

Prema istoimenom romanu Mark Twaina Slike i tekst od M. Fučića 



7. »Gledajte te glupane ispod nas! viti — svijet!!!« 9. »Profesore, profesore, dragi go- 

Govorili su, da balon ne će ni uzle- 8. »Ju, mi majka! On htjelo opio- spodine profesore. Molimo vas, pu- 
tjeti,« počeo je vikati profesor, »a viti cijelo svijet. Mi se nikada viš ne štite nas kući. Spustite nas barem 

on juri kao tane. Moj je balon naj- vratiš u draga naše Haunibal. O-o-o na jednu livadu, pa ćemo do Hauni- 

veće otkriće svijeta! Može neprekidno zašto pođeš vidi balon od miliona bala pješice. Mi smo slučajno s va- 

letjeti 50 godina. U njemu ću opio- kobilina sila, jadna Jim!« ma od . . .« 



10. »Šta-a-a? Htjeli biste pobjeći?! Trebalo bi, da mu se prišuljamo, 12. ... kao mačke. Dečki hajdemo!« 
Jok! Oplovit ćete sa mnom svijet, a da ga vežemo i pristanemo s balo- Olujni je oblak prekrio mjesec, 
zatim ću balon sa svima nama poto- nom na zemlju,« govori Tom. Kroz tišinu se čulo samo tiho škri- 

piti u o-ce-a-nu! Ako se' samo mak- »O, masa Tom, ne učiniš to. Ono panje Tominih cipela i uznemireno 
nete, kao pse ću vas ustrijeliti!« bilo lud.« Jimovo disanje. Toma se latio opa- 
li. Kad je pala noć... »Upravo zato moramo. Inače će snog pothvata... 

»Pst! Profesor spava. Dečki! nas potopiti... • (Nastavit će se.) 


VELIKI NATJEČAJ „OBITELJI 44 - br v 



Koji je ovo pjesnik sa svojom majkom? 


Općeno je mišljenje, da je najveći pjesnik no- 
ve hrvatske poezije onaj, koji se nalazi na ovoj 
našoj slici. Tu je pjesnik sa slijepom staricom 
majkom. 

Rođen u Postirima na otoku Braču, uzdigao je 
barjak novije hrvatske poezije na dostojnu visi- 
nu. Pretežno je I i r i k. Kao takav je opjevao 
davna slavenska vremena i izdao knjigu o hrvat- 
skim krajevima. Pjesnik je i ljubavnih te mi- 
saonih pjesama. Kao epik je osobito znan radi 
legendarnog epa »Utva Zlatokrila«, a njegov 
životinjski ep »Medvjed Brundo« je možda naj- 
izrazitije djelo te vrste u svjetskoj književnosti. 
U pripovijestima iznio je divot- junake istarske 
Hrvate (»Veli ...) i njihovu borbu s Talijanima. 
Napisao je roman o svom psu Šarku, a na jnovi je 
djelo mu je roman u 2 knjige o satiru-pastiru- 
seljaku »Pastir Loda«. 


Sva rješenja šalju se zajedno na koncu objavljenog čitavog natječaja^ Upotrebite priliku da dobijete koju 
od mnogobrojnih lijepih nagrada, koje su objavljene u prvom" ovogodišnjem broju „Obitelji" 

VJERESIJA. Prolaznik: 
»Danas nemam baš ništa sitno- 
ga. Nađarit ću vas drugi puta.« 

Prosjak: »Eh, šta ćemo? . . 
Kriza! . . . Danas ljudi već i me- 
ni ostaju dužni.« 


H 

kuće na selu nekoć bili pastir.« 

Profesor: »Dobro ste ču- 
le. I danas još moram paziti na 
— guske!« 

NE ĆE PJEŠKE. A: »čovje- 
če! Pa tako ste pijan, da nije 
moguće, da u tom stanju kući 
idete.« 

B: »To mi nije ni potrebno. 
Imam ja napolju motocikl.« 


HLADAN TUŠ. Učenice 
(jednoglasno): »Čule smo, go- 
spodine profesore, da ste kod 



ZABUNA. O n: »Dozvolite, moje je 
ime Mlinarić.« 

Ona: »Krasno ime! Tako bih se 
rado tim imenom zvala!« 



PRAVO MJESTO RUKAMA. Uče- 
nici uče imena pojedinoga komada 
odjeće i obuće: »Hlače i čarape su 
za noge, kaput za prsa, kapa za gla- 
vu, a cipele za noge.« 

Učitelj: »Ko znade, što čovjek 
upotrebljava za ruke?« 

Opća šutnja. 

Javi se mali Ivica: 

»Džepove, gospodine učitelju.« 


IVAN GAŠPAKIĆ 

KLOBUČAR 

ZAGREB, Maksimirska 54 

Prodaja i vlastita izradba svih vrsti mu- 
ških i ženskih šešira i kapa. — Primaju 
se popravci uz vrlo solidne cijene. 

Preporučam se cij. mušterijama. 


UVIJEK PROFESOR. Gospo- 
din profesor ne može da nađe 
neku ulicu. Slučajno opazi jed- 
nog svog đaka, kako mu u su- 
sret dolazi. Profesor ga upita: 

»Gdje je ovdje Matovilčeva 
ulica?« 

»To je eno druga ulica na li- 
jevo, gospodine profesore!« 

»Dobro. Sjednite!« 

OSJETLJIVOST Zločinac 
(nakon osude): »Uh, vječita ro- 
bija! No, na to sam i računao. 
Ali osim toga još i gubitak ča- 
snih prava? Ne, s tim se ne mo- 
gu složiti! . . . Apeliram . . .« 

PRVI PUT NA MORU. »Koli- 
ko li vode!« začudi se mlada 
gospođa, kad je prvi put ugle- 
dala more. 

»A uz to vidiš tek samo povr- 
šinu te vode!« primijeti mladi 
muž.« Sabrao SI. T r - s k i 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOIĆ, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


m 


AVRSENIJE 
MONIKE 
(JE TA 


GENERALNO ZASTUPSTVO 

F. SCHNEIDER 

ZAGREB. NHC«_LIĆEVA : tm 


TRAŽITE BESPL ATfc I Ćft Wi! 


Najveća katolička tvrtka glazba- 
la u državi 


Dobrijanova besanica 



Dobrijana našeg 
zaboljela glava, 
noću nema mira, 
ne može da spava. 


Zato po lijek ide 
u svoju apoteku 
i čudni prašak bijeli 
prosu po krevetu. 


Lijek ne pomaže, 
pa se čika čudi, 
nisu li ga praškom 
prevarili ljudi! 


Dobrijane mudri, 
pokušaj još sreću, 
saspi po krevetu 
praška punu vreću. 


Ilustrovani tjednik „ Obitelj “ stoji 5 Din po broju. Pretplata 30 Din na tri mjeseca, za inozemstvo 4 dolara godišnje . Pretplata se plaća unapnjea 
Rukopisi se ne vraćaju. „ Obitelj u izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik m ObitelU m 
Zagreb, Trenkova 1. Adresa uredništva i uprave „Obitelji": Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 
„Obitelj" se tiska u Tiskari Narodnih Novina u Zagrebu. Za tiskaru odgovara V. Kirin, Deželićeva ul. 2. 




Mm te m zanimljhie i vrlo jeftine knjige! 

»PIJO XU 

Knjiga o životu i djelima nedavno preminuloga Sv. Oca 
Pape — Napisao dr M. SPILETAK — Raskošno uvezano izda* 
nje s ilustracijama stoji 20, — Din, 

»PIJO xu 

Knjiga o životu nedavno preminuloga Sv, Oca Pape — 
Pučko ilustrirano izdanje stoji 2, — Din. 

»AVE VICTORle 

Velepjesan Papinstvu — Spjevao dr FERDO ROŽJĆ — Uku- 
sno opremljena stoji 20,— Din, 

»ŠTO JE PAPA HRVATIMA?« 

Veze hrvatskog naroda i poglavara rimske Crkve kroz vje- 
kove — Napisao dr FERDO ROŽIĆ — Stoji 1v — Din, 

»PAPA PIJO XU 

Značenje nedavno preminulog Sv. Oca Pape — Napijao dr 
ANDRIJA 21VKOVIĆ, rektor Zagrebačkog sveučilišta, u knjizi 
»Jedni grade drugi razgrađuju« — Knjiga stoji 8.— Din. 

»OBNOVA SOCIJALNOG PORETKA« 

Misli vodilje o reformi današnjeg društva, koje je u svo- 
jim enciklikama iznio nedavno preminuli Sv. Otac Pijo XI, 

— Napisali dr SJEPAN BAKŠIČ i dr VELIMIR DEŽELIĆ sin 

— Cijena knjizi IO,— Din, 

»PREDZIĐE KRŠĆANSTVA« 

Hrvatstvo i katolicizam — Napisao dr FRAN BINICK1 — 
Cijena 6. — Din. 

QUO VADIŠ?« 

Roman o prvom papi Sv. Petru i o prvim vremenima kršćan- 
stva — Napisao glasoviti poljski romanopisac $IENK1EW1CZ 

— Cijena 40. — Din* 


Naši prijatelji na dieiu 

S osobitim veseljem javljamo, da je velik broj naših 
čitatelja radosno primio naše nastojanje, da »Obitelj« 
izlazi 3 puta mjesečno. Mnogi su nam to javili i pi- 
smeno, a ima i takvih, koji su tom prilikom i novčano 
potpomogli naš pothvat. Spominjemo ovdje imena tih 
naših darovatelja: po din 400. — : Krešić-Maravić Pauii* 
na; po din 200,— N. N. SI. Požega, Marija Lukmić; po 
din 100. — Perković Katica; po din 50- — Vasić Zora; po 
din 20. — Pečenjak Marica; po din 10 * — Ramljak Irena, 
Rahija Antonija, Matijevtć Pavao, Korade Anka, Pau* 
lin Dragutin, Matulina Anka, Ostrogonac Ento, OŠtrić 
Josip, Lovrenčević Nikola, Sestre milosrdnice Sinj, Ze- 
zula Marija, Prekupec Mirko, Bilandžić Anka, Sestre 
Đragocj. Krvi, Zenica, Sestre Dragocj. Krvi Jajce, Hu- 
tira Josipa, Dujmović Ana, GrŠuiić Fran; po din & — 
RoSić lvka; po din 5, — Duda A., Kunić A., Forjan L, 
KučiniĆ L., Jelaković A., DŽinlć 1., Tubaković E., Se- 
stre mfl. Osijek, Karabaić M., Lovrić V., Dr Baturić P., 
štiler R., Kovač M., ZupanĆtč S., Dr Binički M. t Lasić K„ 
Gaži M., Subotić M.; po din 2. — Sovec M., Fabijanić M. 
— - Svima od srca hvala l 


Slilca na omaiu r f* SVETI OTAC P>l P4 — Naslikao H* Cosek w|> 



Križaljka 

Složio M* Badovlnac 


V o do r a v n o:/Opit (tuđica), 5. 
Rimsko ime za Ljubljanu, 9. 2en. ime 
(pad.) f 10, Mjera za zlato, 11. Ro- 
man od Kiplinga, začin za jelo, 12. 
Veznik, 13. obala (u Kotoru!), 14. 
hrana za ptice (tud, bez poč, k.) ( 16. 
Jezero u Abesiniji (piše se sa ts), 18. 
Skitnički narod za seobe naroda, 20, 
Hrv, pisac (prvak našeg eseja), 23. 
Vremešan (tuđ.), 26. Hrv, pjesnik 
(Medvjed Brunda!). 27. mrtvo tijelo 
(strvina), 29. Zvuk, 30. Ptica (crna!), 
31, Nije ovako (tud), 32. Mjera za 
tekućinu (genit.), 33. Trud, 34, Mi- 
tol, prevozilac. 

Okomito; 1. Pošiljka, omot, 2. 
Dragi kamen, 3. Kao ti* vod,, 4 . Rije- 
ka u Franc,, 5. Odio (tuđ.), 6. Ječi, 
7. Poriv, 8. Koraljni otoci, 14. Popu- 
larni svetac (u-o), 15. Igrač viteške 
igre (Sinji), 17. Glas (niži od sopra- 
na), 19. Kao 17. okom., 20. tisuću ti- 
suća, 23. Grad u Grčkoj, 22. Ciganska 
kuća, čador, 23. Redovnik (tuđ.), 24, 
Teška kovina (mekana), 25, Naša pla- 
nina (u Bosni), 28. slinavka, marvena 
bolest, 30, Mjesto u crkvi, pjevalište. 


Rješenje treba poslati do 1. ožujka. 
Medu odgonetaće podijelit Će se 29 
zabavnih 1 poučnih knjiga* 


